OzLabs/hebrew-wiki-articles huggingface dataset:
וטינגן

וטינגן (בגרמנית: Wettingen, בגרמנית שווייצרית: Wettigä) היא עיר במחוז באדן שבקנטון ארגאו שבשווייץ. זוהי העיר הגדולה ביותר בקנטון וב-2014 מנתה אוכלוסייתה 20,221 תושבים

==היסטוריה==

==גאוגרפיה==
וטינגן שוכנת על גדתו הימנית של הנהר לימאט. רוב שטחה של העיר משתרע בשטח הקרוי שדה וטיגר (Wettingerfeld), שהוא מישור שטוח התחום מכל עבריו: מדרום וממערב על ידי נהר הלימאט, מצפון על ידי המורדות התלולים הדרומיים של הר לגרן (Lägern) וממזרח על ידי הר סולפרג (Sulperg). על חלק ממורדות הר לגרן משתרע כרם. בין הר לגרן לבין הר סולפרג שוכן עמק איגיטל (Eigital) הבלתי מפותח. קצהו של עמק זה, הנמצא בקצהו הצפון-מזרחי של שדה וטיגר, הוא מיקומו של מרכז הכפר המקורי המשומר היטב. פלג מים קטן זורם דרך שד וטיגר והוא נשפך אל הלימאט בגוטסברגן. 

שטחה של וטיגן הוא 10.6 קמ"ר. מתוכם 21.6% משמשים לחקלאות, 39.1% הם שטחים מיוערים, 37.6% הם שטחים בנויים ו-1.8% הם שטחי נהרות הוא אגמים. הנקודה הגבוהה ביותר בשטח העיר היא פסגת הבורגהון, חלק מהר לגרן, בגובה 859 מ' מעל פני הים והנקודה הנמוכה היא בגובה 360 מ', על שפת הלימאט.

היישובים השכנים הם אנטבאדן, אהרנדינגן ונידרווניגן מצפון, אוטלפינגן ממזרח, וורנלוס מדרום-מערב, נוינהוף מדרום ובאדן ממערב.

==תחבורה==
וטינגן שוכנת על כביש A3. תחנת הרכבת המקומית היא נקודת עצירה של הקווים S6 ו-S12 של רשת ה-S-Bahn של ציריך. יחד עם העיר באדן היא מקבלת שירות מרשת האוטובוסים RVBW, שהמוסך המרכזי שלה שוכן בעיר.

==קישורים חיצוניים==

* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:ארגאו: ערים
ים מוסון

ים מוסון (באנגלית: Mawson Sea) הוא השם המוצע לים שלאורך החוף של ארץ המלכה מרי במזרח אנטארקטיקה, מזרחית למדף הקרח שקלטון. ממערב לו, בצדו המערבי של מדף הרח שקלטון, נמצא ים דייוויס. ממזרח לו נמצאים האי באומן ומפרץ וינסנז.
 
השם הוצע כחלק מטיוטת הארגון ההידרוגרפי הבינלאומי בשנת 2002. הטיוטה הזו לא אושרה מעולם על ידי הארגון (או כל ארגון אחר) ומסמך הארגון ההידרוגרפי משנת 1953 (שאיננו כולל שם זה) עודנו בתוקף בשלב זה. בני סמכא בתחום הגאוגרפיה ואטלסים חשובים אינם משתמשים בשם זה, לרבות המהדורה ה-10 משנת 2014 של "אטלס העולם" של נשיונל ג'יאוגרפיק והמהדורה ה-12 משנת 2014 של אטלס העולם של טיימס.

שני קרחונים חשובים נשפכים אל ים זה: קרחון סקוט וקרחון דנמאן. התנתקות קרחון דנמאן מביאה להופעה תקופתית של אי הקרח פובדה.

השם הוצע להנצחת זכרו של חוקר אנטארקטיקה האוסטרלי דאגלס מוסון.

==הערות שוליים==

קטגוריה:אנטארקטיקה: גאוגרפיה
אלקטרון קושר

אלקטרון קושר הוא אלקטרון המעורב בקשר כימי. זה יכול להתייחס ל:
* קשר כימי, משיכה מתמשכת בין אטומים, יונים או מולקולות
* קשר קוולנטי או קשר מולקולרי, שיתוף של זוגות אלקטרונים בין אטומים
* אורביטל מולקולרי קושר, משיכה בין האורביטלים האטומיים של אטומים במולקולה
קטגוריה:קשרים כימיים
שלווים

[[שליו חום.]]
[[שליו קשקשים.]]

שלווים הוא שם משותף למספר סוגים של עופות קטנים עד בינוניים משתי משפחות: פסיוניים ושלווים אמריקניים, כשהסוג המוכר ביותר הוא Coturnix. מינים אלה שאינם קרובים טקסונומית, הם עופות קטנים החיים באמריקה הצפונית, אמריקה המרכזית ואזורים שונים באירופה, אסיה, אפריקה ואוסטרליה והם בעלי גוף עגלגל מוסווה ומנוקד, לעיתים כרבולת קטנה על הראש ומקור קצר. מיני השלווים נודדים בלהקות כדי לחפש מזון.

בישראל מצוי רק מין אחד של שליו - שליו נודד, המזוהה עם השליו שאכלו בני ישראל במדבר סיני, בצאתם ממצרים על פי המקרא. שליו זה מקנן בטורקיה, ונודד בלהקות גדולות מעל לים התיכון, כשהוא נוחת לאחר יותר מיום תעופה באפיסת כוחות בחופי צפון סיני חוף עזה ומערב הנגב. עקב המאמץ מצטברת בשריריו חומצת חלב העלולה לסכן את האדם האוכל כמות גדולה מבשרה, וגורמת להקאות ואף מוות. שבטי הנוודים בצפון סיני תופסים את השליו תוך מעופו ונחיתתו, ברשתות מיוחדות המיועדות לכך. דמיון התופעה של נחיתת להקות גדולות של עופות בבת אחת בסיני, לקיטתם לאחר שהם מותשים והסיכון באכילת יתר מהם, הביאו חוקרים רבים לזהות עוף זה עם העוף שבסיפור המקראי.

==מיון==
===משפחת הפסיוניים===
* סוג שליו (Coturnix)
* סוג ומין יחיד שליו ההימלאיה (superciliosa Ophrysia)
* סוג ומין יחיד שליו הר השלג (Anurophasis monorthonyx)
* סוג שליו-שיחים (Perdicula)

===משפחת שלווים אמריקניים===
* סוג שליו מצויץ Callipepla, 
* סוג בובווייט Colinus
* סוג שליו מונטזומה Cyrtonyx
* סוג ובו מין יחיד שליו מזמר Dactylortyx thoracicus
* סוג חוגלת עצים Dendrortyx
* סוג שליו עצים Odontophorus
* סוג ובו מין יחיד שליו הרים אמריקני Oreortyx pictus
* סוג ובו מין יחיד שליו אמריקני מפוספס Philortyx fasciatus
* סוג ובו מין יחיד שליו צהוב-פנים Rhynchortyx cinctus
* סוג שליו אבנים Ptilopachus

==קישורים חיצוניים==

* 

* [https://web.archive.org/web/20140219020901/http://www.avianweb.com/quailinfo.html Quail Species Information], AvianWeb

==הערות שוליים==

קטגוריה:תרנגולאים
קטגוריה:שמות עממיים של עופות
ג'ובאנה דלי אלביצי

דיוקן ג'ובאנה אלביצי-טורנאבוני. מאת [[דומניקו גירלנדיו]]
ג'ובאנה דלי אלביצי (באיטלקית: Giovanna degli Albizzi; 18 בדצמבר 1468, פירנצה - 7 באוקטובר 1488, פירנצה) הייתה אצילה איטלקייה מבית אלביצי. מפורסמת בעיקר בשל הדיוקנים שלה שצוירו בידי דומניקו גירלנדיו וסנדרו בוטיצ'לי.

==ביוגרפיה==
ג'ובאנה נולדה בפירנצה ב-18 בדצמבר 1468. היא הייתה הבת השמינית של מסו דלי אלביצי ואשתו קטרינה סודריני. היא הייתה נצר למשפחת אלביצי, משפחה רבת עוצמה בפירנצה, שהייתה יריבה וותיקה של בית מדיצ'י. 

ב-15 ביוני 1486 היא נישאה ללורנצו טורנאבוני, נצר לבית טורנאבוני. היא נקראה מאז ג'ובאנה אלביצי טורנובאני. בני טורנובאני היו מקורבים מאוד לבני מדיצ'י, והנישואים מסמלים התקרבות, גם עם עקיפה, לסיום הסכסוך בין שתי המשפחות. אביו של בעלה, ג'ובאני טורנאבוני, היה מקורב מאוד ללורנצו דה מדיצ'י ("המפואר"), ושימש בין היתר כגיזבר של האפיפיור. הוא הוגדר בידי רבים כאיש החזק ביותר בפירנצה אחרי לורנצו דה מדיצ'י עצמו. לכבוד החתונה, עיטר הצייר סנדרו בוטיצ'לי את אכסדרת הווילה של משפחת טורנובאני בפרסקו עם סצנות אלגוריות, שבאחד מהן אף מככבת ג'ובאנה - "ונוס ושלוש הגרציות מגישות מתנות לנערה צעירה".

ג'ובאנה גם ממוקמת במיקום בולט בציורי הקיר שבקפלת טרונאבוני, בשני ציורים "Nascita della Vergine" ו-"Visitazione". בשני ציורי הקיר היא מופיעה עם אותה שמלה - שמלה מפוארת עם קישוטי זהב, אך עם שרוולים שונים. גם דומניקו גירלנדיו הקדיש לה כמה פורטרטים. המפורסם שבהם (בתמונה משמאל) נמצא במוזיאון תיסן בורנמיסה שבמדריד (ייתכן שציור זה צויר לאחר מותה של ג'ובאנה). ציור נוסף (למטה משמאל) מוצג במוזיאון פוג'י טוקיו ביפן. אופיינית (אך לא בלעדית), היא התספורת שלה עם שער בלונדיני אסוף ותלתלים שממסגרים את הפנים.

ב-11 באוקטובר 1487 בגיל תשע עשרה היא ילדה את בנם הראשון, ג'ובאניו. שנה לאחר מכן היא הרתה שוב, ומתה ב-7 באוקטובר 1488 במהלך הלידה. היא נקברה בסנטה מריה נובלה.

==לקריאה נוספת==
<div style="direction: ltr;">
* Emma Micheletti, Domenico Ghirlandaio, in Pittori del Rinascimento, Scala, Firenze 2004. 
</div>

==קישורים חיצוניים==

קטגוריה:אצולה איטלקית
קטגוריה:פירנצה: אישים
אלביצי
קטגוריה:ילידי 1468
קטגוריה:נפטרים ב-1488
אברהם משה באב"ד (גורה הומורה)

הרב אברהם משה באב"ד
הרב אברהם משה באב"ד מגורה הומורה (ה'תר"ס, 1900 - י"א באב ה'תש"ם, 24 ביולי 1980) היה רב וראש ישיבה חסידי בבוקובינה ובישראל.

==ביוגרפיה==
נולד בגורה הומורולוי (גורה הומורה) שבדרום בוקובינה, צפון רומניה; לרב המקומי מנחם מנדל באב"ד, חסיד טשורטקוב שנודע כתלמיד חכם ועמד בקשרי מכתבים הלכתיים עם גדולי דורו. בילדותו למד מפי אביו ובהמשך נסע ללמוד אצל הרב מאיר אריק מטרנוב והיה לתלמידו המובהק. הוא התכתב עם רבו זה בדברי תורה גם לאחר ששב לעיירת הולדתו.

לאחר פטירת אביו בשנת ה'תר"ץ התמנה תחתיו כרב הקהילה היהודית-החסידית בגורה הומורה. בחודש אלול ה'תרצ"ב, 1932, נישא למישקט בת הרב אליעזר ניסן הורוביץ מצפת, שהייתה יתומה מאב ובתו החורגת של האדמו"ר מוויז'ניץ הרב ישראל הגר (ה"אהבת ישראל"). לאחר נישואיו שב לעיירת הולדתו והיה מעורב בחיים הציבוריים היהודיים בה. במסגרת רבנותו בעיירה זו שהייתה גם עיירת נופש, בא בקשרים עם רבים מרבני בוקובינה ורומניה כולה, שנפשו בעיירה.

רוב הקהילה היהודית בגורה הומורה של שנות ה-30 הייתה חילונית, ובניהם של רבים מאנשי הקהילה הדתית עזבו את הקהילה. כדי לנסות ולשמר את הצעירים בתוך הקהילה, הקים הרב באב"ד את "הקן החסידי" שבו ניהל שיחות ומסיבות מדי ערב עבור כלל הציבור.

בימי מלחמת העולם השנייה ושואת יהודי רומניה היה בטרנסניסטריה, ובגטו דז'ורין עם גיסו הרב ברוך הגר מסירט. הוא למד אז עם אחיינו הצעיר משה הגר ועם הרב יוסף נפתלי שטרן. עם תום המלחמה, לאחר תקופה קצרה שעשה בעיירה בבסרביה, חזר לגורה הומורה וכונן מחדש את קהילתו. בשנת ה'תש"ח, 1948, ניסה לעלות לארץ ישראל אך הוגלה לקפריסין, ושימש כרב במחנה המעצר בקפריסין. לאחר קום המדינה, עלה לישראל והתיישב בבני ברק. הוא נקשר לרב אברהם ישעיהו קרליץ (ה"חזון איש") וניהל עם אשתו מוסד לבנות ניצולות השואה תחת חסותו של החזון איש.

בראשית שנות ה-50 עבר לגור ביפו והיה לרבה של שכונת גבעת עלייה. בסביבות תשי"ב, 1952 התמנה לתקופה לראש ישיבת "יחל ישראל" של חסידות סרט ויז'ניץ בראשות גיסו האדמו"ר הרב ברוך הגר.

לעת זקנתו, בשנת 1976 עבר לגור בירושלים, בשכונת מאה שערים. הוא נפטר בי"א באב ה'תש"ם, 24 ביולי 1980, ונקבר לפי צוואתו בבית הקברות החדש שלמרגלות בית הקברות העתיק בצפת.

==קישורים חיצוניים==
*[http://bukovina.org.il/החסידות-בבוקובינה/גורה-הומורה/ הגה"צ רבי אברהם משה באב"ד זצ"ל], באתר ארגון יהודי בוקובינה

קטגוריה:רבנים רומנים
קטגוריה:רבנים חסידים
קטגוריה:רבנים חסידים ישראלים
קטגוריה:ראשי ישיבה חסידים בישראל
קטגוריה:יפו: רבנים
קטגוריה:רבני שכונות
קטגוריה:עולים לאחר קום המדינה: 1948–1950
קטגוריה:יהודים הקבורים בבית הקברות בצפת
אברהם משה
קטגוריה:חסידות סרט ויז'ניץ
קטגוריה:חסידות ויז'ניץ
קטגוריה:גולי מחנות המעצר בקפריסין
קטגוריה:רבני ישיבת יחל ישראל
הנס סארפיי

הנס אדו סארפיי (באנגלית: Hans Adu Sarpei, נולד ב-28 ביוני 1976 בטמה שבגאנה) הוא כדורגלן עבר גאנאי-גרמני ששיחק בעיקר בוולפסבורג, באייר לברקוזן ונבחרת גאנה בעמדת המגן.

==קריירת מועדונים==
סארפיי נולד בגאנה, והיגר עם משפחתו בגיל צעיר לגרמניה. בנעוריו שיחק במועדונים בעיר קלן ובסביבותיה, ובשנת 1998 החל לשחק בפורטונה קלן, ששיחקה אז בליגת הבונדסליגה השנייה. בעונת 1999/00 הפך סארפיי לשחקן הרכב קבוע בפורטונה קלן, אך נשר עם המועדון לליגה השלישית, וחתם בתום עונה זו בדיסבורג. סארפיי שיחק בדיסבורג עונה אחת, ובקיץ 2001 חתם בוולפסבורג, קבוצה מתחדשת ששמה לעצמה מטרה באותם ימים, להגיע לצמרת הכדורגל הגרמני תוך כמה שנים. סארפיי שיחק בוולפסבורג בעמדות ההגנה והקישור, ושיתף פעולה לאורך שש עונות בקישור הקבוצה עם שחקנים כפאבלו תיאם, דורינל מונטאנו, מירוסלאב קרהאן ופטריק וייזר. בתום שש עונות בקבוצה, בהן וולפסבורג סיימה בעיקר במרכז הטבלה ותקעה יתד בבונדסליגה, עזב סארפיי את הקבוצה לאחר שצבר 139 הופעות והבקיע שני שערים, וחתם בבאייר לברקוזן. בעונתו הראשונה בקבוצה, 2007/08, סארפיי היה שחקן חשוב במערך של באייר לברקוזן ושיתף פעולה עם סימון רולפס, טרנקילו בארנטה, ארתורו וידאל וסרגיי ברברז. עם זאת, הקבוצה חוותה עונה מאכזבת וסיימה במקום השביעי בלבד. לאחר עונה זו, סארפיי איבד את מקומו בהרכב ומיעט מאוד לשחק. בקיץ 2010 עזב סארפיי את לברקוזן לאחר שצבר 42 הופעות ליגה בלבד בשלוש עונות, וחתם בשאלקה 04. גם בשאלקה מיעט סארפיי לשחק, אך היה שותף לזכייה של הקבוצה בגביע הגרמני בעונת 2010/11, לאחר ניצחון 5-0 על קבוצתו לשעבר דיסבורג בגמר. סארפיי פתח בגמר זה, אך הוחלף בדקה ה-43 על ידי סרחיו אסקודרו. בתום עונת 2011/12 עזב סארפיי את שאלקה והחל לשחק בליגות האזוריות, בוויקטוריה קלן.

==קריירה בינלאומית==
סארפיי החל לשחק בנבחרת גאנה בשנת 2000, והשתתף עמה במונדיאל 2006, שם הודח עם נבחרתו בשמינית הגמר לאחר הפסד 3-0 לנבחרת ברזיל, גביע אפריקה לאומות 2006 בו הודחה גאנה בשלב הבתים, גביע אפריקה לאומות 2008 בו גאנה סיימה במקום השלישי לאחר הפסד 1-0 לנבחרת קמרון בחצי הגמר, וניצחון 4-2 על נבחרת חוף השנהב במשחק על המקום השלישי, גביע אפריקה לאומות 2010, בו הפסידה גאנה בגמר 1-0 לנבחרת מצרים, ומונדיאל 2010, בו הודחה גאנה ברבע הגמר על ידי נבחרת אורוגוואי בבעיטות הכרעה, בטורניר שנחשב לטוב ביותר של נבחרת אפריקאית כלשהי עד היום במונדיאלים. לאחר מונדיאל 2010 לא זומן עוד סארפיי לנבחרת.

==חיים אישיים==
אחיו של הנס, אדוארד סארפיי, גם היה כדורגלן, ששיחק עונה אחת בפ.צ. קלן. אחיינו הוא הכדורגלן האנס נונו סרפיי.

לסארפיי יש חשבון פייסבוק פעיל במיוחד, ומעריציו נוהגים לחבר אודותיו עובדות צ'אק נוריס.

==בטלוויזיה==
בשנת 2017 שימש כפרשן בעונה הראשונה של תוכנית הריאליטי ספורט האמריקאית "הביסטמאסטר האולטימטיבי".

==תארים==
;שאלקה 04:
* הגביע הגרמני: 2010/11

==קישורים חיצוניים==

* 

קטגוריה:כדורגלנים גנאים
קטגוריה:מגני כדורגל גנאים
קטגוריה:כדורגלני פורטונה קלן
קטגוריה:כדורגלני דיסבורג
קטגוריה:כדורגלני וולפסבורג
קטגוריה:כדורגלני באייר לברקוזן
קטגוריה:כדורגלני שאלקה 04
קטגוריה:כדורגלני ויקטוריה קלן
קטגוריה:כדורגלני נבחרת גאנה
קטגוריה:כדורגלני גביע אפריקה לאומות 2006
קטגוריה:כדורגלני מונדיאל 2006
קטגוריה:כדורגלני גביע אפריקה לאומות 2008
קטגוריה:כדורגלני גביע אפריקה לאומות 2010
קטגוריה:כדורגלני מונדיאל 2010
קטגוריה:גרמנים ממוצא גנאי
קטגוריה:גנאים שנולדו ב-1976
קטגוריה:גרמנים שנולדו ב-1976
דורון אורן

דורון אורן (נולד ב-20 במרץ 1969) הוא זמר, שחקן ומדבב ישראלי.

==ביוגרפיה==
אורן היה חבר בלהקת צעירי תל אביב בין השנים 1985–1987.

בשנת 1992 הנחה אורן את התוכנית "להיט בראש".

כמו כן שר אורן בקלטות הילדים "הקסם של ימבה 1 ו-2", "הולכים לגן", "חיבוקי" ו"שמוליקיפוד, הצב של אורן והלו הלו אבא" ובדיסק "שירי פורים".

הוא השתתף בקדם-אירוויזיון 1996 עם השיר "מאבד צורה" שסיים את התחרות במקום ה-11. כעבור שלוש שנים, היה חלק מלהקת "עדן" שייצגה את ישראל באירוויזיון 1999 ושירם, "יום הולדת", הגיע למקום החמישי.

אורן השתתף כזמר בתזמורת של אלדד שרים בתוכנית הטלוויזיה "רוקדים עם כוכבים".

הוא השתתף במספר הפקות לילדים ביניהם "הכבשה שושנה וחברים", "הכבשה שושנה בגן האותיות", "שורום זורום", "יובל המבולבל", "טיף וטף", "כיף לי עם יעלי בתזמורת", "הסבתא של אפריים", "אצו רצו גמדים", "איך בוחרים שם לאחותי הקטנה?", "גילי בא לבקר - מסע בקשת הרגשות", "קופסת החלומות של הגר" שגם אותו ביים אורן, בפסטיגלים 2015 ו - 2016 ובמספר פרסומות לטלוויזיה.

השתתף כזמר ליווי בפסטיגל ודיבב בסרטים וסדרות טלוויזיה מצוירות וביניהם "בת הים הקטנה", "טוטלי ספייס", בסדרה "אגדות אנדרסן", "נילוס איש החלומות", "ממלכת אוקיאנה" ובסדרה "גיבורי האור".

במרץ 2012 הוא השתתף באופרת הרוק "כמעט נורמלי" בבימויו של חנן שניר, בתיאטרון הבימה, לצידם של איילת רובינסון והראל סקעת.

החל מנובמבר 2019, אורן משחק את הארי ברייט, אחד האבות של סופי, במחזמר "מאמא מיה" בהפקת תיאטרון "הבימה".

כיום משתתף אורן במחזמר ״בלוז לחופש הגדול״ של תיאטרון בית ליסין בתל אביב, לצד חני נחמיאס, דור הררי, נועם קליינשטיין ועוד.

== קישורים חיצוניים ==

* [https://web.archive.org/web/20160413015642/http://habima.millenium.org.il/show_item.asp?levelId=64383&itemId=4361 דורון אורן] באתר "הבמה"
* 

== הערות שוליים ==

קטגוריה:זמרים ישראלים
קטגוריה:מדבבים ישראלים
קטגוריה:משתתפי אירוויזיון 1999
קטגוריה:שחקני תיאטרון ישראלים
קטגוריה:מתמודדי קדם-האירוויזיון
קטגוריה:משתתפי הפסטיגל
קטגוריה:משתתפי מותק של פסטיבל
קטגוריה:בוגרי תיכון עירוני י"א
קטגוריה:בוגרי בית צבי
קטגוריה:חברי להקת צעירי תל אביב
קטגוריה:ישראלים שנולדו ב-1969
גרף שטח

גרף שטחים נערמים
גרף שטחים חופפים
בסטטיסטיקה תיאורית, גרף שטח (נקרא לפעמים גם תרשים שטח או דיאגרמת שטח) הוא אמצעי לייצוג נתונים, המבוסס על הגרף הרציף. בגרף, השטח שבין ציר ה-x לבין העקומה צבוע, ולרוב מופיעים מספר שטחים, לשם השוואה ביניהם.

המצאת גרף השטח (כמו גם המצאת הגרף הרציף, גרף העמודות, וגרף העוגה) מיוחסת לרוב לויליאם פלייפר. פלייפר, בספרו "האטלס הפוליטי והמסחרי" משנת 1786 צירף מספר רב של גרפים, ביניהם גרף בעניין "ריבית החוב הלאומי (של ארצות הברית) מאז המהפכה" ו"תרשים של הייבוא והייצוא לאנגליה וממנה בין שנת 1700 לשנת 1782", שרבים טוענים כי הם היו גרפי השטח הראשונים בהיסטוריה.

גרפי שטח משמשים לייצג סכומים מצטברים לאורך זמן, בפרט לשם המחשת מגמות לאורך זמן בין תכונות קשורות. סוג זה של גרף דומה לגרף רציף, אלא שהשטח מתחת לגרף צבוע לשם הדגשה.

השטחים בגרף עשויים להיות חופפים זה לזה, אם הגרף ממחיש את ההשוואה ביניהם בנפרד; או אחד מעל השני (נערמים), אם יש משמעות לחיבור בין השטחים.

==קישורים חיצוניים==

קטגוריה:סטטיסטיקה תיאורית
קטגוריה:אינפוגרפיקה
קטגוריה:ארגון מידע
המכון המלכותי לאדריכלים בריטים

"המכון המלכותי לאדריכלים בריטים" (באנגלית: The Royal Institute of British Architects ידוע בראשי תיבות: RIBA) הוא הגוף המקצועי לאדריכלים בבריטניה.

המכון נוסד בשנת 1834 והוכרז בשנת 1837 כצ'ארטר מלכותי על ידי המלך ויליאם הרביעי שחודש מספר פעמים כשהאחרון ניתן בשנת 1971. במהלך המאות ה-19 וחלק מהמאה ה-20 היה הארגון וחבריו בעל תפקיד מרכזי בקידום ההכשרה והחינוך בתחום האדריכלות בבריטניה.

בארכיון חברים כ-44 אלף חברים להם ניתנת האפשרות להציג עצמם כאדריכלים מורשים. מרכז הארגון פועל ברחוב פוטלנד 66 בלונדון, בבניין שנחנך בשנת 1935 בנוכחות המלך ג'ורג' החמישי והמלכה מארי. כיום מוגדר הבניין לשימור בדרגה 2. בבניין פועלת גלריה לתערוכות מתחלפות, אולמות התכנסות, ארכיון וספרייה, חנות ספרי אדריכלות, בית קפה ומסעדה.

בספרייה שנוסדה בשנת 1934, שמורים כיום כ-4 מיליון פריטים.

<gallery>
RIBAlai16.JPG|מראה כללי של אולם העיון המרכזי בספריית הארגון
RIBAball16.JPG|אולם ההתכנסות המרכזי בבניין בלונדון
RIBABOOKSHOP.JPG|חנות ספרי האדריכלות של הארגון
</gallery>

==קישורים חיצוניים==

* 

* [https://www.architecture.com/RIBA/Visitus/Library/TheRIBALibrary.aspx אתר ספריית הארגון]
* [https://www.ribaj.com/ המגזין הרשמי של הארגון]
* מיכאל יעקובסון: [https://michaelarch.wordpress.com/2016/03/30/%D7%A1%D7%99%D7%91%D7%95%D7%91-%D7%91%D7%91%D7%A0%D7%99%D7%99%D7%9F-%D7%A9%D7%9C-riba-%D7%91%D7%9C%D7%95%D7%A0%D7%93%D7%95%D7%9F/ סיבוב בבניין של RIBA בלונדון], באתר 'חלון אחורי', 30 במרץ 2015

קטגוריה:ערכים שבהם תבנית בריטניקה אינה מתאימה
קטגוריה:הממלכה המאוחדת: ארגונים ממשלתיים
קטגוריה:אדריכלות
אדריכלות
בנדיקוטיים

בנדיקוטיים או פרמליים (שם מדעי: Peramelidae) הם משפחה של כיסאים אוסטרליים החיים ברחבי אוקיאניה - בעיקר באוסטרליה וגינאה החדשה, ואף במספר איים פפואניים ואידונזיים. המשפחה היא הגדולה בסדרת הבנדיקוטאים, וכוללת מספר רב של מינים. בעבר היו כלולים במשפחה גם הסוגים בנדיקוט רגלי-חזיר, ובילבי, אך בעקבות מחקרים גנטיים ושוני חיצוני רב, הסוגים נחשבים כיום כמשפחות בפני עצמן - בילביים ובנדיקוטיים רגלי-חזיר.

==מאפיינים==
הבנדיקוטיים הם חיות כיס קטנות יחסית: החל מהבנדיקוט העכברי שאורכו הוא 17.5-15 ס"מ וגודלו כגודל עכבר, וכלה בבנדיקוט הענק אשר מגיע לאורך של 56-39 ס"מ ולמשקל של 4.7 ק"ג וגודלו כגודל הארנבת. הבנדיקוטיים מתאפיינים בזנבות דקים וקצרים, באוזניים דמויות עכבר, ובחוטם ארוך וחד. גופם קומפקטי ועגלגל ויש להם שיניים חדות; נוסחת השיניים שלהם בשתי הלסתות היא די מקבילה: בלסת העליונה היא 5.1.3.4, ובלסת התחתונה 3.1.3.4.

בניגוד לכיס של נקבת הקנגורו שפתחו בצד הקדמי, פתח הכיס של נקבות הבנדיקוטיים ממוקם בצד האחורי, והוא מכיל כשמונה פטמות. הגודל המרבי של ההמלטה הוא כ-8 ולדות, אם כי 4-2 ולדות בכל המלטה הוא מספר אופייני יותר. תקופת ההריון של הבנדיקוטיים היא הקצרה ביותר מבין היונקים: 12.5 ימים בלבד. ולדות הבנדיקוט נגמלים לאחר כחודשיים ומגיעים לבגרות מלאה בתום 3 חודשים בלבד. מאפיינים אלו מאפשרים לנקבות להמליט יותר מפעם בכל עונת רבייה, ועל כן למשפחת הבנדיקוטיים יש פריון גבוה במיוחד לעומת חיות כיס אחרות.

חלק הארי של תזונת הבנדיקוטיים מורכב מחסרי חוליות הקבורים באדמה, והם גם נוהגים לאכול כמויות ניכרות של זרעים, פטריות ופירות. בית הגידול של הבנדיקוטיים משתנה בחדות בין המינים: מינים רבים יעדיפו יערות גשם טרופיים, בעוד אחרים יעדיפו אזורים מדבריים.

==טקסונומיה==
[[בנדיקוט חום צפוני (Isoodon macrourus)]]
[[בנדיקוט חוטמני (Perameles nasuta)]]
*תת-משפחה: בנדיקוטים (Peramelinae)
**סוג: בנדיקוט קצר-חוטם (Isoodon)
***מין: בנדיקוט זהוב (Isoodon auratus)
***מין: בנדיקוט חום צפוני (Isoodon macrourus)
***מין: בנדיקוט חום דרומי (Isoodon obesulus)
**סוג: בנדיקוט (Perameles)
***מין: בנדיקוט סרוג מערבי (Perameles bougainville)
***מין: בנדיקוט סרוג מזרחי (Perameles gunnii)
***מין: בנדיקוט חוטמני (Perameles nasuta)
***מין: בנדיקוט מדברי (Perameles eremiana) - נכחד.
*תת-משפחה: פרוריקטינים (Peroryctinae)
**סוג: בנדיקוט ניו-גינאי (Peroryctes)
***מין: בנדיקוט ענק (Peroryctes broadbenti)
***מין: בנדיקוט ראפראי (Peroryctes raffrayana)
*תת-משפחה: אצ'ימיפרינים (Echymiperinae)
**סוג: בנדיקוט קוצני (Echymipera)
***מין: בנדיקוט קוצני מצוי (Echymipera kalubu)
***מין: בנדיקוט קוצני אדמוני (Echymipera rufescens)
***מין: בנדיקוט קוצני קלרה (Echymipera clara)
***מין: בנדיקוט קוצני מנזיס (Echymipera echinista)
***מין: בנדיקוט קוצני דוד ( Echymipera davidi)
**סוג: בנדיקוט ננסי (Microperoryctes)
***מין: בנדיקוט ננסי ארפקי (Microperoryctes aplini)
***מין: בנדיקוט ננסי פפואני (Microperoryctes papuensis)
***מין: בנדיקוט ננסי מפוספס (Microperoryctes longicauda)
***מין: בנדיקוט עכברי (Microperoryctes murina)
**סוג ומין יחיד: בנדיקוט סראם (Rhynchomeles prattorum)

==קישורים חיצוניים==

*
קטגוריה:בעלי חיים שתוארו ב-1825
קטגוריה:טקסונים שתוארו בידי ג'ון אדוארד גריי
קטגוריה:בנדיקוטאים
עכבר מקפץ

עכבר מקפץ (שם מדעי: Notomys) הוא סוג של עכבר הכולל 10 מינים האנדמיים ליבשת אוסטרליה (מחצית מהם נכחדו). עכברים אלו מתייחדים בכך שהם בין יונקי השליה היחידים שחיים באופן טבעי באוסטרליה.
==מאפיינים== 
כל המינים בסוג מתאפיינים בזנבות ארוכים מאוד, רגליים מפותחות המאפשרות להם לקפוץ בדומה לקנגורו, ובפרווה חומה כהה או חומה בהירה, אשר מחווירה לאפור או לבנבן בגחון. כמחצית מהמינים בסוג נכחדו בעקבות הגעת האירופאים ליבשת. הגורם העיקרי להכחדתם הוא ככל הנראה הבאת שועלים וחתולים בשילוב עם תחרות על מזון מצד ארנבים ובקר. העכבר המקפץ ניזון בעיקר מזרעים, וחרקים ושעות פעילותו הן בלילה. הוא מין חברותי למדי המוצא מחסה במחילות תת-קרקעיות אותם הוא חופר בגפיו. העכבר המקפץ מתייחד בכך שהוא מסוגל לרכז כמות גבוהה של שתן בגופו לזמן רב (20-10 פעמים יותר מן האדם), ועובדה זאת מאפשרת לו לשרוד במדבריות במשך זמן רב ללא מי שתייה.

==מינים==
*עכבר מקפץ ספיניפקס (Notomys alexis) 
*עכבר מקפץ קצר-זנב (Notomys amplus) - נכחד 
*עכבר מקפץ צפוני (Notomys aquilo) 
*עכבר מקפץ בהיר (Notomys cervinus) 
*עכבר מקפץ כהה (Notomys fuscus) 
*עכבר מקפץ ארוך-זנב (Notomys longicaudatus) - נכחד
*עכבר מקפץ גדול-אוזניים (Notomys macrotis) - נכחד 
*עכבר מקפץ מיטשל (Notomys mitchellii) 
*עכבר מקפץ דארלינג-דאונס (Notomys mordax) - נכחד
*עכבר מקפץ גדול (Notomys robustus) - נכחד

==גלריה==
<gallery>
קובץ:Fauna de Australia21.JPG
קובץ:Bilby at Sydney Wildlife World.jpg|עכבר מקפץ ספיניפקס (משמאל) לצד בילבי ענק
קובץ:Fawn hopping mouse.jpg|עכבר מקפץ בהיר
קובץ:Notomys mitchelli - Gould.jpg|איור של פרטים מהמין עכבר מקפץ מיטשל
קובץ:Notomys longicaudatus.jpg|עכבר מקפץ ארוך-זנב - נכחד
</gallery>

==קישורים חיצוניים==

קטגוריה:בעלי חיים שתוארו ב-1842
קטגוריה:טקסונים שתוארו בידי רנה לסון
קטגוריה:עכברים (תת-משפחה)
מתחפרים

ה[[שנבוב הוא דוגמה מובהקת לבעל חיים חופר.]]
מתחפרים, או נוברים (באנגלית: "Burrower" או "Fossorial", נגזר מהמילה הלטינית "fossor" שפירושה "כורה"), הוא מונח המתאר בעלי חיים הנוהגים לחפור מחילות מתחת לאדמה ומותאמים לחיים תת-קרקעיים. בין בעלי החיים הנכללים תחת המונח ניתן למנות יונקים רבים כמו הגירית, החולד, השנבוב, הבילבי, החפרפרת, הארנב, הדרבן, השועל הטיבטי, המארה, המרמיטה, הנובחנית, וכן מינים רבים של זוחלים, חרקים, דו-חיים, חסרי חוליות ויצורים ימיים. המינים המתחפרים רבים מתאפיינים בדרך כלל ברגליים קדמיות חזקות עם טפרים גדולים ועבים (בעיקר בקרב היונקים המתחפרים), מנגד ישנם מינים מתחפרים שהגפיים שלהם מנוונים או נעלמו לגמרי (כך זה אצל תולעי האדמה, זוחלים כמו החומטיים והנחשיליים, ודו-חיים כמו חסרי רגליים). למינים רבים יש ראייה חלשה, חלקם אפילו עיוורים לחלוטין. כמו כן רבים מהאיברים הבולטים של המתחפרים, לרבות אפרכסות האוזניים והזנב, נוטים להיות קצרים כדי של יפריעו למתחפר בתנועתו מתחת לאדמה.

הגדרת המושג היא לעיתים כוללנית יותר: מרבית הדבורים וצרעות רבות נקראות "מתחפרות" (בגלל המחילות בכוורת) וכן מכרסמים רבים נחשבים לחופרים, למרות שההתאמה שלהם לחיים מתחת לאדמה היא מינימלית (או במקרה של הדבורים בכלל לא). אף על פי כן, משנת 2000 ואילך, המונח "מתחפר" מתייחס גם לבעלי חיים אשר חופרים וחיים במחילות במהלך חלק מהיממה, בעוד שבעלי חיים שחיים מתחת לאדמה במשך רוב חייהם נקראים "בעלי חיים תת-קרקעיים". המונח אינו מתייחס לבעלי חיים המשתכנים במחילות שנעזבו אלא למינים שמסוגלים לחפור בעצמם.

בעלי חיים רבים - בעיקר אלו החיים באזורים מדבריים - משתמשים במחילות על מנת לווסת את חום גופם (לדוגמה הפנק), בעוד שאחרים משתמשים במחילות כאזור מוגן מפני טורפים או לאחסון מזון (לדוגמה סנאי קרקע, טמיאס, ונמליים). ישנם בעלי חיים המשתמשים במחילות למגוון שימושים: מגן מפני טורפים ושמש, מקום לאיסוף מזון, אמצעי לתנועה מתחת לאדמה מאזור אחד למשנהו וכמקום לשינה ומנוחה. בעלי חיים שמראים הסתגלות מוגבלת לחפירה ולחיים מתחת לאדמה מכונים "תת-מתחפרים" (לדוגמה צבועון הרעמה). מינים כאלה יעדיפו לרוב למצוא מחילה נטושה מאשר להוציא אנרגיה על חפירת מחילה חדשה.

==גלריה==
<gallery mode=packed heights=190>
Cynomys ludovicianus 2.jpg|נובחניות בפתחה של מחילה.
Mol 3.jpg|חפרפרת בסמוך למחילתה.
A badger in its hole (colored).jpg|גירית אמריקאית מציצה ממחילה.
</gallery>

==קישורים חיצוניים== 

*[http://www.bbc.co.uk/nature/adaptations/Fossorial/ מתחפרים], באתר ה-BBC
קטגוריה:אתולוגיה
קטגוריה:תנועת בעלי חיים ביבשה
ויורמבי

הויוּרמבִּי (שם מדעי: Wurmbea), הוא סוג של צמח רב-שנתי קטן ממשפחת הסתווניתיים המצוי בעיקר באוסטרליה ובאפריקה הדרומית וכולל כ-50 מינים. הוא תואר מדעית לראשונה בשנת 1781 על ידי קרל פיטר טונגברג ובתחילה נכללו בו כ-18 מינים בלבד.
== מאפיינים ==
המינים בסוג צומחים בחורף ובקיץ - בעיקר באזורים גשומים. גובהם של המינים הגדולים בסוג הוא 30 ס"מ, ושל המינים הקטנים לא יותר מ-6 ס"מ. התפרחת של מיני הוויורמבי דומה מאוד לכוכב או לחצוצרה בשל הקצוות המרובים שיש לפרח (עד 11), והצבע נע לרוב סביב גוני סגול-לבנבן. מכיוון שההאבקה של מינים רבים נעשית על ידי זבובים, לרבים מהם יש ריח נעים או לחלופין ריח מצחין הנועד כדי למשוך אל הפרח את מאביקים אלו. לכל גבעול של ויורמבי יש מספר כמוסות המכילות 50-10 זרעים כדוריים וחומים. לצמח יש מערכת שורשים סבוכה ועמוקה המסייעת לו "להיות רדום" באזורים צחיחים עד בוא הממטרים. 

==מינים==
המינים הנפוצים באפריקה:

המינים הנפוצים באוסטרליה:

==קישורים חיצוניים==

קטגוריה:דרום אפריקה: צומח
קטגוריה:סתווניתיים
תהליך ציקלוסטציונרי

תהליך ציקלוסטציונרי הוא תהליך בעל תכונות סטטיסטיות המשתנות באופן מחזורי עם זמן.

בתהליך ציקלוסטציונרי משולבים מספר תהליכים סטציונריים, לדוגמה: הטמפרטורה היומית המרבית בניו יורק יכולה להיות מודל לתהליך ציקלוסטציונריː הטמפרטורה המקסימלית ב-21 ביולי שונה סטטיסטית מהטמפרטורה ב -20 בדצמבר, עם זאת, היא מהווה קירוב סביר לטמפרטורה ב -20 בדצמבר של שנים שונות בהסתברות שווה. לפיכך, אנו יכולים לראות את התהליך האקראי מורכבים בטמפרטורות מקסימום יומיות של 365 תהליכים נייחים מופרדים, רק שכל אחד מהם לוקח ערך חדש פעם בשנה. 

== הגדרה ==
תהליך אקראי <math>X(t)</math> הוא תהליך ציקלוסטציונרי אם פונקציית התוחלת והאוטוקורלציה שלו הן פונקציות מחזוריות עם אותו מחזור <math>T_0</math> כלומר:

<math>\forall t</math> <math>\operatorname{E}[x(t)] = \operatorname{E}[x(t+T_0)] </math>

<math>\forall t, \tau.</math> <math>R_x(t;\tau) = R_x(t+T_0; \tau)</math>

פונקציית האוטוקורלציה מוגדרת על ידי הנוסחהː 
: <math>R_x(t;\tau) = \operatorname{E} \{ x(t + \tau) x^*(t) \}</math>

ספקטרום התהליך הסציונרי מוגדר על ידי התמרת פורייה של פונקציית האוטוקורלציה, כלומרː 
:<math>S_x(f) =\ \mathcal{F}\{R_x(t;\tau)\}= \int_{-\infty}^{+\infty} R_x(\tau) e^{-j2\pi\alpha\tau}\mathrm{d}\tau .</math>

כאשר <math>\alpha</math> היא התדירות המחזורית.

== יישומים ==
* בתקשורת תהליכים ציקלוסטציונריים משמש לסנכרון אותות 
* באקונומטריקה, תהליכים ציקלוסטציונריים משמשים כדי לנתח את ההתנהגות המחזורית של השווקים הפיננסיים;
* בתורת התורים תהליכים ציקלוסטציונריים משמשים לניתוח רשתות מחשבים ותנועת כלי רכב.
* תהליכים ציקלוסטציונריים משמשים ללימוד והבנת תנודות תקופתיות במערכות מכניות הנובעים מהילוכים, בוכנות, שרשראות, וכדומה

== ראו גם ==
* תהליך סטוכסטי

קטגוריה:תהליכים סטוכסטיים
קטגוריה:תורת ההסתברות
קטגוריה:אקראיות
תומאש ואצליק

תומאש וַאצְלִיק (בצ'כית: Tomáš Vaclík; נולד ב-29 במרץ 1989) הוא כדורגלן צ'כי המשחק באלבסטה ובנבחרת צ'כיה בעמדת השוער. ואצליק השתתף באליפות אירופה עד גיל 21 ב-2011 ונבחר בנבחרת הטורניר. הוא ערך את הופעת הבכורה שלו בנבחרת צ'כיה ב-2012 והיה חלק מסגל הקבוצה ביורו 2016 ויורו 2020.

==קריירה==
ואצליק התחיל את הקריירה שלו בוויטקוביצה בליגה הצ'כית השנייה. בקיץ חתם בוויקטוריה ז'יז'קוב עימה עלה לליגת העל הצ'כית. בקיץ סיכם בדה חראפסחאפ ההולנדית, אך לא צלח את הבדיקות הרפואיות והמעבר לא יצא לפועל. במהלך חלון ההעברות של ינואר חתם בספרטה פראג לארבע וחצי שנים תמורת 8.25 מיליון קורונות. במאי חתם בפ.צ. בזל מליגת העל השווייצרית לארבע שנים, כמחליפו של יאן זומר. ב-19 ביולי 2014 ערך את הופעת הבכורה שלו בבזל בניצחון 1–2 נגד פ.צ. אראו. ב-4 ביולי 2018 חתם בסביליה לארבע שנים. ב-13 ביולי 2021 חתם באולימפיאקוס לשנתיים. ב-31 בינואר 2023 חתם בהאדרספילד טאון בהעברה חופשית עד סוף העונה.

ב-26 באוגוסט 2023 ואצליק חתם בניו אינגלנד רבולושן מה-MLS.

ב-13 בפברואר 2024 חזר לספרד וחתם באלבסטה.

ואצליק שיחק בכל הנבחרות הצעירות של צ'כיה, כאשר בכולן שימש שוער ראשון. בשנת זומן לראשונה לסגל הנבחרת הבוגרת. ב-14 בנובמבר 2012 ערך את הופעת הבכורה שלו בנבחרת, בניצחון 3–0 על .

==תארים==
;פ.צ. בזל
*אליפות שווייץ (3): 2014/2015, 2015/2016, 2016/2017
;ספרטה פראג
*אליפות צ'כיה: 2013/2014
*הגביע הצ'כי: 2013/2014
;סביליה
*הליגה האירופית: 2019/2020
;אישיים
*שחקן החודש בלה ליגה: נובמבר 2018

==קישורים חיצוניים==

קטגוריה:כדורגלנים צ'כים
קטגוריה:שוערי כדורגל צ'כים
קטגוריה:אוסטרבה: כדורגלנים
קטגוריה:כדורגלני ויקטוריה ז'יז'קוב
קטגוריה:כדורגלני ספרטה פראג
קטגוריה:כדורגלני פ.צ. בזל
קטגוריה:כדורגלני סביליה
קטגוריה:כדורגלני אולימפיאקוס
קטגוריה:כדורגלני האדרספילד טאון
קטגוריה:כדורגלני ניו אינגלנד רבולושן
קטגוריה:כדורגלני אלבסטה
קטגוריה:כדורגלני נבחרת צ'כיה
קטגוריה:כדורגלני יורו 2016
קטגוריה:כדורגלני יורו 2020
קטגוריה:ספורטאים זרים בשווייץ
קטגוריה:ספורטאים צ'כים בספרד
קטגוריה:ספורטאים צ'כים ביוון
קטגוריה:ספורטאים צ'כים באנגליה
קטגוריה:ספורטאים זרים בארצות הברית
קטגוריה:צ'כים שנולדו ב-1989
סטיבן דייוויס

סטיבן דייוויס (באנגלית: Steven Davis, נולד ב-1 בינואר 1985) הוא כדורגלן עבר צפון אירי ששיחק בעמדת הקשר.

==קריירת מועדונים==
דייוויס התחיל את הקריירה שלו במועדוני נוער מקומיים בצפון אירלנד עד לגיל 17 בו עבר לאסטון וילה. בשנת זכה עם קבוצת הנוער בגביע ה-FA לנוער. ב-18 בספטמבר 2004 ערך את הופעת הבכורה שלו בקבוצה הבוגרת בתיקו 0-0 נגד נוריץ' סיטי. ב-16 באפריל 2005 הבקיע את שער הבכורה שלו בקבוצה הבוגרת נגד סאות'המפטון. בעונת נבחר ל"שחקן הצעיר של השנה" ול"שחקן השנה" במועדון. ב-5 ביולי 2007 חתם בפולהאם ביחד עם חברו ארון יוז תמורת 4 מיליון פאונד. ב-12 באוגוסט 2007 ערך את הופעת הבכורה שלו בפולהאם במשחק הליגה נגד ארסנל.

ב-31 בינואר 2008 דייוויס הושאל לגלאזגו ריינג'רס עד לסיום העונה. ב-13 בפברואר דייוויס ערך את הופעת הבכורה שלו בריינג'רס במשחק נגד פנאתינאיקוס במסגרת גביע אופ"א. הוא הבקיע את שער הבכורה שלו בריינג'רס נגד ורדר ברמן. באותה עונה הגיע עם ריינג'רס לגמר גביע אופ"א וזכה עימה בגביע הסקוטי. ב-21 באוגוסט 2008 חתם בריינג'רס ל-4 שנים תמורת 3 מיליון פאונד. ב-9 במאי 2009 הבקיע את השער היחיד באולד פירם שקידם את קבוצתו לאליפות. בינואר נבחר לכדורגלן החודש בליגה הסקוטית ובסוף העונה נבחר לכדורגלן העונה על ידי שחקני הליגה. ב-19 ביולי 2011 דייוויס חתם על חוזה לחמש שנים נוספות בריינג'רס. בתחילת עונת שימש כקפטן זמני עקב פציעתו של דוד וויר. בסיום העונה נקלעה ריינג'רס לקשיים כלכליים ולא יכלה לעמוד בחוזהו של דייוויס שהפך לשחקן חופשי.

ב-6 ביולי 2012 חתם ל-3 וחצי שנים בסאות'המפטון שחזרה לפרמייר ליג. ב-19 באוגוסט 2012 ערך את הופעת הבכורה שלו בסאות'המפטון במשחק הליגה נגד מנצ'סטר סיטי. ב-17 באוקטובר 2014 האריך את חוזהו במועדון עד קיץ 2018. ב-6 בינואר 2019 חזר לגלאזגו ריינג'רס והושאל עד לסוף העונה. ב-2 במאי 2019 חתם בגלאזגו ריינג'רס באופן קבוע לעונה אחת.

ב-25 בינואר 2024 הודיע על פרישה מכדורגל עקב פציעה.

==קריירה בינלאומית==
ב-9 בפברואר 2005 ערך את הופעת הבכורה שלו בנבחרת צפון אירלנד בהפסד 0–1 ל. דייוויס בישל את שער הניצחון נגד במסגרת מוקדמות מונדיאל 2006. ב-8 באוקטובר 2005 הבקיע את שער הבכורה שלו בנבחרת בהפסד 2–3 ל. ב-21 במאי 2006 הפך לקפטן הצעיר ביותר של הנבחרת במשחק ידידות בו הפסידה צפון אירלנד 0–1 ל. ב-8 באוקטובר 2015 הבקיע צמד בניצחון 1–3 נגד שהעניק לנבחרתו העפלה ליורו 2016 לראשונה בתולדותיה.

==תארים==
; גלאזגו ריינג'רס
*ליגת העל הסקוטית: , , , 2020/2021
*הגביע הסקוטי: , , 2021/2022
*גביע הליגה הסקוטי: , , 

; אישיים
*כדורגלן השנה של כדורגלני ליגת העל הסקוטית: 

==קישורים חיצוניים==

קטגוריה:כדורגלנים צפון אירים
קטגוריה:קשרי כדורגל צפון אירים
קטגוריה:כדורגלני אסטון וילה
קטגוריה:כדורגלני פולהאם
קטגוריה:כדורגלני גלאזגו ריינג'רס
קטגוריה:כדורגלני סאות'המפטון
קטגוריה:כדורגלני נבחרת צפון אירלנד
קטגוריה:כדורגלני יורו 2016
קטגוריה:בריטים שנולדו ב-1985
מקס ארבה

מקס ארבה (בצרפתית: Max Arbez; 1901, צרפת – 1992, צרפת) היה חסיד אומות העולם מצרפת.

==קורות חיים==
ארבה היה סוכן ביטוח ולאחר מכן מנהל בית מלון ומסעדה שהשתייכו לאביו, ושכנו על גבול צרפת-שווייץ.

===פעילותו בתקופת השואה===
ארבה העביר יהודים וכן פעילי תנועת ההתנגדות הצרפתית מצרפת הכבושה בידי הנאצים אל אזור צרפת שהיה בשלטון משטר וישי וכן אל מעבר לגבול עם שווייץ. בין הפליטים היו יהודים גרמנים שברחו לצרפת ומשם ביקשו לברוח לשווייץ. יהודים אלה הגיעו לארבה לאחר שניסו לברוח לשווייץ בעזרת גיסו של ארבה, מקס דבו (Devaux), בעלה של לוסיין (Lucienne) אחותו של ארבה. מקס דבו ניהל בית מלון בבזאנסון וסייע ליהודים בניסיונותיהם לעבור את הגבול. ניסיונם של חלק מהיהודים לחצות את הגבול כשל, והם הוחזרו לצרפת על ידי שומרי הגבול השווייצריים. הם פנו לארבה והוא סייע להם לחצות את הגבול.

==הנצחה==
בשנת 2012 הוכר ארבה על ידי יד ושם בתור חסיד אומות העולם.

==קישורים חיצוניים==
* 

קטגוריה:צרפתים חסידי אומות העולם
קטגוריה:מצילים בשואה: צרפת
קטגוריה:צרפתים שנולדו ב-1901
קטגוריה:צרפתים שנפטרו ב-1992
אבוגידה

מסמך מהמאה ה-19, בכתב [[בראהמי]]
אַבּוּגִידָה היא קטגוריה של מערכות כתב שבהן כל סימן בנוי מאות עיצורית וסימון לציון תנועה, אשר כיחידה אחת מייצגים הברה אחת. בניגוד לכתב הברות, באבוגידה ישנו קשר גרפי בין סימנים בעלי צליל דומה, והעיצורים משתנים בתצורה דומה בהתאם לתנועה שאותה הכותב רוצה לבטא. כמו כן, בניגוד לאבג'ד אין סימון דיאקרטי, וסימן התנועה הוא חלק בלתי נפרד מהאות השלמה.

דוגמה לכתב אבוגידה היא הכתב של שפת האינוקטיטוט, שבה צורת האות מסמלת את העיצור, וכיוונה מסמן את התנועה. בכתב זה ניתן לראות כי ההברה מִי נכתבת כך: ᒥ, בעוד ההברה מוּ נכתבת כך: ᒧ.

מערכות כתב בקטגוריה זו נמצאות במחלוקת מתמדת מכיוון שהמאפיינים שלהן דומים למאפיינים שמגדירים את האבג'ד מחד ואת כתב ההברות מאידך. לדוגמה, ניתן לטעון שעברית מנוקדת היא בעצם מערכת אבוגידה, ולא מערכת אבג'ד (אם כי זה לא מדויק בגלל אמות הקריאה שנשארות גם בכתב המנוקד), או שקאטאקאנה עשויה להיות אבוגידה בגלל דמיון מסוים בין אותיות בעלות אותו עיצור. 

כיום כתבי אבוגידה נמצאים בשימוש במספר שפות, רובן בחצי האי ההודי, לדוגמה דוונאגרי, חלקן במזרח אפריקה, למשל כתב געז, וחלקן בשפות של העמים הילידיים של קנדה.

==קישורים חיצוניים==

*
קטגוריה:כתב
נבחרת יוון בכדורגל נשים

נבחרת יוון בכדורגל נשים מייצגת את יוון בתחרויות כדורגל נשים בינלאומיות ומנוהלת על ידי התאחדות הכדורגל של יוון.
== היסטוריה ==
משחקה הראשון של הנבחרת התקיים ביולי 1991, ובו היא הפסידה 6-0 לאיטליה במפגש ידידות.

ב-2003, השתתפה יוון בפעם הראשונה בתולדותיה בגביע אלגארבה, ובו סיימה במקום השמיני. שנה לאחר מכן היא לקחה חלק בטורניר הכדורגל של אולימפיאדת אתונה - וזאת מכיוון שהעפילה אליו אוטומטית כמארחת. בטורניר עצמו שובצה הנבחרת לבית עם אוסטרליה, ארצות הברית וברזיל, אך לא כבשה אפילו שער אחד והפסידה בכל שלושת משחקיה. באותה שנה היא אף השתתפה בפעם השנייה ברציפות בגביע אלגארבה, ובסיומו זכתה בפרס הנבחרת ההוגנת של הטורניר.

==כל גביעי העולם==
*1991 - לא נרשמה
*1995 עד 2015 - לא העפילה

==כל אליפויות אירופה==
*1984 עד 1991 - לא נרשמה
*1993 עד 2013 - לא העפילה

==הערות שוליים==

קטגוריה:יוון: כדורגל
יוון
קטגוריה:יוון: ספורט נשים
קטגוריה:נבחרות יוון
אופטרינגן

אופטרינגן (בגרמנית: Oftringen) היא עיר במחוז זופינגן שבקנטון ארגאו שבשווייץ.

==היסטוריה==
העדות הקדומה ביותר לנוכחות אנושית בסביבתה של אופטרינגן הם ממצאים פזורים שנתגלו מהתקופה המזוליתית. כמו כן נמצאו חווה מהתקופה הרומית בהצטלבות של שתי דרכים וכמה יישובים אלמאנים פזורים. העיר של היום מוזכרת לראשונה במקור משנת 924 בשם Ofteringa. הכפר היה תחת ריבונותם של רוזני פרובורג בימי הביניים עד 1299, אז הם הועברו לריבונותו של בית הבסבורג. לאחר הכיבוש של ארגאו על ידי הקנטון של ברן ב-1415, הייתה אופטרינגן חלק מארגבורג. עד 1798 היא הייתה חלק מקנטון ברן וככזאת היא עברה את הרפורמציה הפרוטסטנטית ב-1528. ב-1667 הוקמה בעיר חצר כנסייתית. ב-1663 הוקם בה בית הספר הראשון וב-1740 נוסף בית הספר השני. בית הספר המחוזי נבנה ב-1969 – 1970. עד 1920 הייתה אופטרינגן חלק מכנסיית הרובע של זולפינגן, אז היא הפכה לכנסיית רובע עצמאית. ב-1933 – 1934 נבנתה הכנסייה.

מאז הרחבתה של רשת הדרכים של קנטון ברן במאה ה-18 הייתה אופטרינגן למפגש הדרכים בין ברן לבין ציריך ובין בזל לבין לוצרן. בנוסף, מאז 1856 העיר נמצאת על קו הרכבת בין אולטן לבין לוצרן, למרות שהתחנה ממוקמת בארבורג. מסילת הרכבת בין אראו לבין זולפיגן נבנתה ב-1875 – 1877 על ידי חברת הרכבות הפדרלית. ב-1914 הוספה תחנת הרכבת בקונגולדיגן.

מרכז העיר הועבר לצומת הדרכים ברן-ציריך בזל-לוצרן כאשר כמה בתי עסק התפתחו תוך כדי ניצול של התרחבות היקף התנועה במקום. ב-1825 החל תהליך התיעוש עם הקמתו של מפעל נייר ולאחריו הוקמו מפעלי טקסטיל לאורך הנהר. במאה ה-20 נכנסו לאפטרינגן מפעלי התעשייה הכימית ותעשיית המתכות. ב-1920, כ-65% מהעובדים בעיר הועסקו במגזר התעשייתי. לאחר שב-1967 וב-1980 נבנה מחלף הכבישים A1 ו-A2, נבנו באופטרינגן כמה מכרזי קניות ועסקים ממגזר השירותים. מספר המשרות בעיר גדל מ-1,430 ב-1950, ל-3,233 ב-1990. בראשית המאה ה-21 היווה המגזר החקלאי כמקור ל-4% בלבד ממספר המשרות, בעוד שמגזר השירותים תפס יותר מ-60%. בין השנים 1945 – 1970 גדלה האוכלוסייה בעיר באופן כה מהיר עד שבשנת השבעים הייתה אופטרינגן העיר המאוכלסת ביותר במחוז זופינגן.

==גאוגרפיה ודמוגרפיה==
שטחה של אופטרינגן הוא 12.85 קמ"ר. מתוכו 35.6% משמשים למטרות חקלאיות, 33.9% הם שטחים מיוערים, 30.7% הם שטחים בנויים ו-0.1% הם שטחים בלתי מעובדים. העיר שוכנת במחוז זופינגן, על גדתו המזרחית של נהר וויגר התחתון. היא כוללת את הכפר אופטרינגן המקורי וכמה כפרים קטנים ובתי חווה המפוזרים בסביבה. בקצה הצפוני של העיר שוכנות חורבותיה של טירת אלט-וורטבורג.

נכון לשנת 2014 מנתה אוכלוסייתה אופטרינגן 13,210 תושבים.

==קישורים חיצוניים==

* 

==הערות שוליים==

קטגוריה:ארגאו: ערים
טקסון ללא מקור

הציפור Amaurocichla bocagei ששייכת למשפחה ללא מקור, בסדרת [[ציפורי שיר.]]
טקסון ללא מקור מתאר קבוצה טקסונומית הקשורה לקבוצה אחת, אך היחסים או המקורות לטקסון הנמצא מעליה אינם ברורים. כלומר, לא ברור האם הטקסון שייך למשפחה או לסדרה מסוימת. לפעמים מחשיבים אותו כשייך לקבוצות דומות פורמלית, למרות שזה לא מחייב קשר. במקרה כזה יהיה במקום שם המשפחה או הסדרה, המונח הזה ומעליו תהיה הקבוצה שברור הקשר אליה. ישנם מצבים בהם יונח מצב "משפחה ללא מקור" (incertae familiae), "תת-סדרה ללא מקור" (incerti subordinis) או "סדרה ללא מקור" (incerti ordinis).

המונח מבהיר שמשפחות שסווגו למינים מסוימים, נבע מטעויות ומהנחות לא מספקות ועל כן היה צריך להחליפן. בנוסף, המיונים החדשים מספקים דרך להתבונן בהיווצרות קבוצות חדשות באבולוציה לאט לאט. משום כך הם אינם צריכים משפחה או סדרה חדשה בזמן קרוב.

==דוגמאות==
*הצמח הנכחד Paradinandra suecica מסדרת האברשאים שויך למשפחה ללא מקור.
*את היצור הנכחד , אי אפשר לשייך לשום מערכת של בעלי חיים והוא נחשב כבעל "מערכה ללא מקורות".
*הקונדוריים מיבשת אמריקה הם שונים ממיני נשרי העולם הישן השייכים למשפחת הנציים. בעבר השתייכו לסדרה דורסי יום אך כיום חוקרים רבים מחשיבים אותם לסדרה עצמאית - קונדוראים (Cathartiformes).
*ציפור השיר Amaurocichla bocagei מהאי סאו טומה ופרינסיפה, שייכת למשפחה ללא מקורות בסדרתה.
*סוג של בעלי חיים Dendrogramma, השייך למשפחה Dendrogrammatidae, לא היה מזוהה עם אף קבוצה מודרנית של בעל חיים עת גילויו ב-2014. לאחר בדיקות נמצא כי הוא שייך למערכת הצורבים.<ref></ref>

==קישורים חיצוניים==

==הערות שוליים==

*
בנדיקוט (סוג)

הבנדיקוט (שם מדעי: Perameles) הוא סוג של חיית כיס המצויה באוסטרליה, טסמניה ובאיים הסמוכים. הוא חלק מסדרת בנדיקוטאים ומשפחת הבנדיקוטיים.

הבנדיקוט הוא חיה לילית הניזונה מחרקים, תולעים, שורשים, פקעות ופירות שונים. הוא גורם נזקים חמורים לחקלאות.

==מינים==
בסוג זה 4 מינים מוכרים למדע:
* בנדיקוט סרוג מערבי (Perameles bougainville)
* בנדיקוט סרוג מזרחי (Perameles gunnii)
* בנדיקוט חוטמני (Perameles nasuta)
* בנדיקוט מדברי (Perameles eremiana) - מין זה נראה לאחרונה בשנת 1943 ונכחד

==קישורים חיצוניים==

קטגוריה:בנדיקוטיים
קטגוריה:טקסונים שתוארו בידי אטיין ז'ופרואה סנט-אילר
קטגוריה:בעלי חיים שתוארו ב-1803
סוזנה תומפסון

סוזנה תומפסון (באנגלית: Susanna Thompson; נולדה ב-27 בינואר 1958) היא שחקנית טלוויזיה, קולנוע ותיאטרון אמריקאית. 

תומפסון ידועה בשל תפקידיה בסרטים ענקים קטנים (1994), פסק דין (1996), אהבה מקרית (1999) ודרגונפליי (2002). הופיעה גם בסדרות הטלוויזיה "להתחיל מחדש" (1999-2002, בתפקיד קארן סאמלר), ובסדרה "החץ" (2012-2014). בנוסף השתתפה בהופעת אורח במספר סדרות, בהן התפרסמה בעיקר בהופעתה בפרק בסדרה "מסע בין כוכבים: חלל עמוק 9" (1995), בו הייתה שותפה לאחת הנשיקות הלסביות הראשונות שנראו בטלוויזיה האמריקאית (עם ג'דזיה דקס).

==פילמוגרפיה==
סרטים
{| class="wikitable sortable"
|-
! שנה
! שם הסרט
! תפקיד
! class="unsortable" | הערות
|-
| rowspan="2" | 1993
| Slaughter of the Innocents
| קוני קולינס
| 
|-
|בקו החובה: אמבוש בוייקו
|מג
|סרט של NBC
|-
| rowspan="2" | 1994
| אהבת גבר לאישה
| ג'נט
| 
|-
| ענקים קטנים
| פטי פלויד
| 
|-
| 1996
|פסק דין 
| פגי לויד
| 
|-
|1998
|האגם
|דניס היידאקר
|סרט של NBC
|-
| 1999
| אהבה מקרית
| פייטון ואן דן ברוק
| 
|-
| 2002
| דרגונפליי
| אמילי דארו
| 
|-
| 2005
| הבלדה על ג'ק ורוז
| מרים ראנס
| 
|-
| 2007
| בידור אמריקאי
| שירלי בורל
| 
|-
| 2012
| Unbanded
| ג'יימי
| 
|-
|2021
|מורעל
|ג'יני
|
|-
|}

=== טלוויזיה ===

* להתחיל מחדש (2002-1999)
*מלכים (2009)
*החץ (2019-2012)

==קישורים חיצוניים==

קטגוריה:בוגרות אוניברסיטת המדינה בסן דייגו
קטגוריה:בוגרי אוניברסיטת המדינה בסן דייגו
קטגוריה:שחקניות קולנוע וטלוויזיה אמריקאיות
קטגוריה:שחקניות תיאטרון אמריקאיות
קטגוריה:אמריקאיות שנולדו ב-1958
קטגוריה:אמריקאים שנולדו ב-1958
וושינגטון קפיטולס

וושינגטון קפיטולס (באנגלית: Washington Capitols) הייתה קבוצת כדורסל מהעיר וושינגטון ששיחקה בליגת ה-BAA, ולאחר מכן בליגת ה-NBA, בין השנים 1951-1946.

==היסטוריה==
הקבוצה הוקמה בשנת 1946, כאחת מ-11 הקבוצות שהשתתפו בעונת הבכורה של ליגת ה-BAA. את משרת מאמן הקבוצה קיבל רד אאורבך בן ה-29, שתפקד עד אז כעוזר מאמן באוניברסיטת דיוק. בעונת הבכורה שלה ניצחה וושינגטון 49 מתוך 60 משחקי העונה הסדירה, אותה סיימה כמדורגת הראשונה בליגה, אך הודחה על ידי שיקגו סטאגס בסיבוב הראשון של הפלייאוף (חצי גמר ה-BAA) בתוצאה 4-2. השחקן הבולט בקבוצה היה הגארד-פורוורד בוב פיריק, שהוביל את קלעי הקבוצה בשלוש עונותיה הראשונות עם ממוצע של 15.2 נקודות למשחק. פיריק ואאורבך הוליכו את וושינגטון לשתי עונות מוצלחות נוספות, בהן ניצחה 58% ו-63% ממשחקיה, בהתאמה, ואף העפילה לגמר ה-BAA בעונת . בסדרת הגמר הפסידו הקפיטולס למיניאפוליס לייקרס של ג'ורג' מייקן בתוצאה 4-2. בסיום העונה עזב אאורבך את הקפיטולס לטובת אימון טריי-סיטיז בלקהוקס לעונה אחת, ולאחר מכן אימן את בוסטון סלטיקס אותה הוביל ל-9 אליפויות NBA. בין עונות 1947/1948 ו-1948/1949 ניצחו הקפיטולס 20 משחקים רצופים, מה שהיווה את שיא הליגה במשך 23 שנים, עד ששברה אותו לוס אנג'לס לייקרס עם 33 ניצחונות ברציפות בעונת .

לקראת עונת התמזגה ליגת ה-BAA אל ליגת ה-NBA, בה שיחקה וושינגטון בשתי העונות הבאות. בדראפט 1950 בחרו הקפיטולס את הקלע ביל שרמן, שהוביל את קלעי הקבוצה בעונתה האחרונה עם 12.2 נקודות למשחק. באותו הדראפט בחרו הקפיטולס גם את הסמול פורוורד ארל לויד, שהפך לשחקן האפרו-אמריקאי הראשון שמשתתף במשחק NBA, כשעלה לשחק ב-31 באוקטובר 1950 בהפסד וושינגטון לרוצ'סטר רויאלס.

במהלך עונת , בעודה מחזיקה במאזן ניצחונות שלילי 10-25, התפרקה הקבוצה והותירה את ליגת ה-NBA עם עשר קבוצות. ב-10 בינואר 1951 נערך "דראפט פיזור", במסגרתו בחרו קבוצות הליגה את שחקני הסגל של הקפיטולס. ביל שרמן, שנבחר על ידי בוסטון סלטיקס, השתתף בהמשך הקריירה ב-8 משחקי אולסטאר וזכה עם הסלטיקס ב-4 אליפויות NBA.

בעונת עברה קבוצת "בולטימור בולטס" לעיר וושינגטון ושינתה את שמה ל"קפיטל בולטס", וכיום נקראת הקבוצה "וושינגטון ויזארדס". ליגת ה-NBA אינה מחשיבה את הוויזארדס כגלגול של קבוצת וושינגטון קפיטולס, אלא כמועדון נפרד המשאיר את הקפיטולס על תקן קבוצה שחדלה להתקיים.

==מאזנים לפני עונה==
[[רד אאורבך, מאמנה הראשון של וושינגטון קפיטולס]]
{| class="wikitable" style="text-align:center"
|-
! עונה !! ליגה || מאמן || ניצחונות || הפסדים || פלייאוף
|-
| || BAA || רד אאורבך || 49 || 11 || חצי גמר ה-BAA
|-
| || BAA || רד אאורבך || 28 || 20 || לא העפילה
|-
| || BAA || רד אאורבך || 38 || 22 || גמר ה-BAA
|-
| || NBA || בוב פיריק || 32 || 36 || חצי גמר המחוז המזרחי
|-
| || NBA || בונס מקיני || 10 || 25 || התפרקה במהלך העונה
|}

==קלעים מובילים==
להלן חמשת הקלעים המובילים בתולדות המועדון:
* 1. בוב פיריק - 2,936
* 2. פרד סקולרי - 2,715
* 3. בונס מקיני - 2,422
* 4. ג'וני נורלנדר - 1,811
* 5. ג'ק ניקולס - 1,041

==קישורים חיצוניים==
* [http://www.basketball-reference.com/teams/WSC/ סיכום העונות של המועדון], באתר Basketball-reference.com

==הערות שוליים==

*
קטגוריה:קבוצות כדורסל אמריקאיות
קפיטולס, וושינגטון
קטגוריה:קבוצות NBA שהתפרקו
זלמן רוזנטל

זלמן רוזנטל (ביידיש: זלמן ראָזענטאַל; 1889, טלנשטי – 19 במרץ 1959, קישינב) היה סופר יידי ועברי ופעיל ציוני בסרבי.

==קורות חייו==
רוזנטל נולד בבסרביה, אחד מעשרת ילדיו של חוכר, במשפחה שהתייחסה לרבי צבי הירש אשכנזי ולרבי יעקב עמדן. הוא למד בתלמוד תורה, היה אוטודידקט, למד בגימנסיה באודסה ויותר מאוחר התקבל לאוניברסיטה המקומית. שם גם הצטרף לפועלי ציון.

ב-1914 ייסד בית ספר יהודי בטלנשטי, שם גם לימד. ב-1919 עבר לקישינב, בין 1920–1922 היה עורכו של היומון היידי "דער ייד". החל מ-1923 ועד איסור פרסום עיתונות יידיש ברומניה ב-1938 הוא היה עורכו של היומון "אונדזער צייט". הוא הוציא לאור ירחון יידי לילדים בשם "פאר יידישן קינד" (יצא בתור מוסף ל"אונדזער צייט" בשנים 1925–1928, 1936). היה עורך משנה של כתב העת העברי לילדים "אשכולות". בשנות העשרים ביקר שלוש פעמים בארץ ישראל, ופרסם רשומות מביקורים אלו בעיתונים וכתבי עת שיותר מאוחר יצאו לאור בקובץ אחד בשם "אונדזער לאנד" (קישינב 1938). הוא שיתף פעולה עם קרן היסוד, קק"ל ותרבות.

את הסיפור הראשון פרסם בהמלצתו של יהושע חנא רבניצקי בכתב העת היידי "אונדזער לעבן" של מרדכי ספקטור.

בשנים 1926–1927 הוא סיקר את משפטו של שלום שוורצבארד, שהתנהל בפריז, וב-1927 ראה אור בקישינב ספרו שחובר על פי סיקורים אלו.

לאחר סיפוח בסרביה לברית המועצות הוא נעצר ב-12 ביולי 1940 ונשפט ב-18 בינואר 1941 לארבע עשרה שנים בגולאג בארכנגלסק בגלל פעילות ציונית. אשתו ושתי בנותיו גורשו מהעיר. הוא שוחרר ב-1954 וחזר לקישינב. לאחר שחרורו עבד בבית חרושת לטקסטיל. חמש שנים מאוחר יותר הוא נפטר ונקבר בבית הקברות היהודי של העיר. שמו טוהר בהחלטת הפרקליטות של הרפובליקה הסובייטית הסוציאליסטית המולדובנית ב-5 ביוני 1989.

==חיבוריו==
ביידיש:
*לידעלעך, אודסה, 1918.
*דאָס װוּנדער-ציגל, אודסה, 1919.
*אונטער אליהוס בױם, אודסה, 1919.
*דאָס נײַע לעבן, אודסה, 1919.
*דער שװאַרצבאָרד-פּראָצעס: פּאַריז 1926 — אָקטאָבער 1927, קישינב, 1927.
*פֿון מײַן הײם, קישינב, 1936.
*אונדזער לאַנד: רעפּאָרטאַזשן, קישינב, 1938.
*געקליבענע װערק(קובץ חיבורים נבחרים ביידיש ועברית), תל אביב, 1997.

בעברית:
*הרשלי וחלומו, קישינב, 1939.
*חליפה למתנה, קישינב, 1939.
*נחום בורח, ירושלים, 1940.
*אנשים ורגבים, תל אביב, 1949.
*גדי הפלאות (סיפורים נבחרים בתרגומו של יצחק ספיבק), תל אביב, 1960.

דו-לשוני:
*מבחר כתבים/געקליבענע ווערק, ירושלים, תשנ"ז-1997.

==קישורים חיצוניים==
* 

קטגוריה:חברי פועלי ציון
קטגוריה:יהודים רומנים
קטגוריה:יהודים מבסרביה
קטגוריה:סופרים יהודים סובייטים
קטגוריה:סופרים כותבי יידיש
קטגוריה:סופרים כותבי עברית
קטגוריה:פעילים ציונים ברומניה
קטגוריה:פעילים ציונים במולדובה
קטגוריה:בוגרי אוניברסיטת אודסה
קטגוריה:מורשעים בעבירות על רקע אידאולוגי בברית המועצות
קטגוריה:אסירי ציון בברית המועצות
קטגוריה:ילידי 1889
קטגוריה:נפטרים ב-1959
לו פארקר

פרנסס לואיז "לו" פרקר (באנגלית: Frances Louise "Lu" Parker; נולדה ב-16 באפריל 1968) היא שחקנית ועיתונאית אמריקאית. מיס ארצות הברית לשנת 1994.

==ביוגרפיה==
פרקר נולדה באנדרסון, דרום קרוליינה והיא בעלת תואר ראשון באנגלית.

לאחר שסיימה את הקולג' לימדה ספרות אנגלית בתיכון. עבודתה הראשונה בטלוויזיה הייתה בתחנה בצ'ארלסטון (קרוליינה הדרומית), שם שימשה ככתבת וכמגישה מחליפה. 

לאחר שניצחה בתחרות מיס דרום קרוליינה, קטפה גם את תואר מיס ארצות הברית לאחר שהרשימה את השופטים בכל אחד משלבי התחרות. בתחרות מיס תבל היא סיימה במקום הרביעי.

פארקר החלה לעבוד בתחנת חדשות בסן אנטוניו ובשנת 2000 קודמה לתפקיד המגישה המרכזית. ב-2003 החלה להנחות תוכנית בוקר שם. 

ב-2010 ייסדה את "פרויקט לו פארקר" שמטרתו לשפר את מצבם של בעלי החיים הנמצאים ללא מחסה. 

היא השתתפה כשחקנית אורחת (בעיקר ככתבת טלוויזיה) בסדרות טלוויזיה, בהן שקר לי, מונק, גבירתי הנשיא וימיי חיינו.

== חיים אישיים ==
ב-2009 החלה לנהל מערכת יחסים עם ראש עיריית לוס אנג'לס אנטוניו ויאראיגוסה.ב-2012 הם נפרדו.<ref></ref>

==קישורים חיצוניים==

* 

== הערות שוליים ==

קטגוריה:זוכות מיס ארצות הברית
קטגוריה:משתתפות בתחרות מיס תבל 1994
קטגוריה:שדרני רדיו וטלוויזיה אמריקאים
קטגוריה:שחקניות קולנוע וטלוויזיה אמריקאיות
קטגוריה:עיתונאיות אמריקאיות
קטגוריה:עיתונאים אמריקאים
קטגוריה:זוכות מיס קרוליינה הדרומית ארצות הברית
קטגוריה:אמריקאיות שנולדו ב-1970
קטגוריה:אמריקאים שנולדו ב-1970
שון דאנדי

שון ויליאם דאנדי (באנגלית: Sean William Dundee, נולד ב-7 בדצמבר 1972 בדרבן שבדרום אפריקה) הוא כדורגלן גרמני ממוצא דרום אפריקאי המשחק בקבוצת החובבים הגרמנית FV גרונווינקל בעמדת החלוץ. דאנדי שיחק בעבר בעיקר בקרלסרוהה ובשטוטגרט, ונחשב במהלך שנות ה-90 לחלוץ מוביל בבונדסליגה, בעיקר בתקופתו בקרלסרוהה.

==קריירת מועדונים==
שון דאנדי החל את הקריירה במועדונים בעיר הולדתו דרבן שבדרום אפריקה, ובשנת 1992, כאשר היה בן 20, עבר לגרמניה, וחתם בשטוטגרטר קיקרס כשחקן זר, בליגת הבונדסליגה השנייה. דאנדי לא ראה דקות משחק רבות בשטוגטרטר קיקרס, ולקראת עונת 1995/96 חתם בקרלסרוהה, שם החל את הפריצה שלו. כבר בעונת הבכורה שלו בקרלסרוהה הבקיע דאנדי 16 שערים, וסיים, בצוותא עם ג'ובאני אלבר ויורגן קלינסמן, כסגן מלך השערים, כשרק פרדי בוביץ' הבקיע יותר. באותה עונה, סיימה קרלסרוהה במקום השביעי בבונדסליגה, ודאנדי נהנה מקבוצה עם קישור איכותי במיוחד, שכלל את תומאס הסלר, מיכאל טרנאט וטורסטן פינק. בעונתו השנייה בקבוצה, 1996/97, דאנדי שיפר את מאזנו ל-17 שערי ליגה, אך שוב לא הוכתר כמלך השערים. קרלסרוהה סיימה עונה זו במקום השישי בבונדסליגה, וזכתה בכרטיס לגביע אופ"א לעונת 1997/98, ממנו הודחה בשלב מוקדם. לדאנדי הייתה עונה חלשה יחסית לשתי הקודמות, כאשר הבקיע שלושה שערים בלבד, וקבוצתו קרלסרוהה נשרה אל הבונדסליגה השנייה. בתום עונה זו חתם דאנדי בליברפול, שם כמעט שלא קיבל הזדמנויות, ושיחק בשלושה משחקי ליגה בלבד.

בתום עונה אחת בליברפול, חתם דאנדי בשטוטגרט, שם שיחק ארבע עונות. הקבוצה נקלעה בתקופה זו לקשיים כלכליים, אך הצליחה בכל זאת לסיים את מרבית העונות בחלק העליון של הטבלה. דאנדי הבקיע במספרים צנועים בכל עונה בתקופתו בשטוטגרט, אך נהנה משיתוף פעולה עם שחקנים כמו קראסימיר באלקוב, יונל גאנאה וקווין קוראני. בקיץ 2003 עזב את שטוטגרט וחתם באוסטריה וינה, שם שיחק עונה אחת ולא הבקיע שער ליגה אחד. בתום עונה זו, שב דאנדי לקדנציה שנייה בקרלסרוהה, ששיחקה אז בבונדסליגה השנייה. דאנדי שיחק שתי עונות בקרלסרוהה וחזר לכושרו הטוב, כאשר הבקיע 14 שערים בשתי עונות. לאחר מכן חתם דאנדי בקיקרז אופנבך, שם מיעט מאוד לשחק, ואף הושאל לתקופה קצרה לקבוצתו הראשונה בגרמניה, שטוטגרטר קיקרס. לאחר שנתיים בהן היה שייך לקיקרז אופנבך, חזר דאנדי למולדתו דרום אפריקה, וחתם בקבוצת אמאזולו מהעיר דרבן, שם שיחק עונה אחת. בתום עונת 2008/09 פרש ממשחק פעיל, אך בשנת 2013 חזר לגרמניה לשחק במועדוני חובבים, תחילה ב-VSV בוכיג, ונכון ל-2016 דאנדי משחק ב-FV גרונווינקל.

==קריירה בינלאומית==
דאנדי היה יכול לשחק בנבחרת דרום אפריקה, אך עקב הצלחתו בקרלסרוהה, עבר תהליך אזרוח במטרה להשתלב בנבחרת גרמניה. עם זאת, הקריירה הבינלאומית של דאנדי כללה משחק אחד בלבד בנבחרת המשנית של גרמניה, בו הבקיע שער אחד מול הנבחרת המקבילה של רוסיה.

==קישורים חיצוניים==

קטגוריה:כדורגלנים גרמנים
קטגוריה:כדורגלנים דרום אפריקאים
קטגוריה:חלוצי כדורגל גרמנים
קטגוריה:חלוצי כדורגל דרום אפריקאים
קטגוריה:דרבן: כדורגלנים
קטגוריה:כדורגלני שטוטגרטר קיקרס
קטגוריה:כדורגלני קרלסרוהה
קטגוריה:כדורגלני ליברפול
קטגוריה:כדורגלני שטוטגרט
קטגוריה:כדורגלני אוסטריה וינה
קטגוריה:כדורגלני קיקרז אופנבך
קטגוריה:גרמנים שנולדו ב-1972